./data/phi0474/phi056/phi0474.phi056.perseus-lat1.xml
maius actum erit, quod isti operarii minus commode persequi possint, etquem ad modum actum sit et quae existimatio secuta quaeque de eo spes sit diligenter tibi perscribemus   ut nunc est, nulla magno opere exspectatio est  nam et illi rumores de comitiis Transpadanorum Cumarum tenus caluerunt, Romam cum venissem, ne tenuissimam quidem auditionem de ea re accepi; praeterea Marcellus, quod adhuc nihil rettulit de successione provinciarum Galliarum et in K  Iun , ut mihi ipse dixit, eam distulit relationem, sane quam eos sermones expressit, qui de eo tum fuerant cum Romae nosessemus